
5 Φεβρουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προηγούμενη γνωστοποίηση συγκέντρωσης επιχει¬ 
ρήσεων, σύμφωνα με το άρθρο 4β του Ν. 703/77, 
όπως ισχύει, που αφορά εξαγορά από την Εταιρεία 
«ΕΠΙΧΕΙΡΗΣΕΙΣ ΑΤΤΙΚΗΣ ΑΝΩΝΥΜΗ ΕΤΑΙΡΕΙΑ 
ΣΥΜΜΕΤΟΧΩΝ» μετοχών της Εταιρείας «ΓΡΑΜ¬ 
ΜΕΣ ΣΤΡΙΝΤΖΗ ΝΑΥΤΙΛΙΑΚΗ ΑΝΩΝΥΜΟΣ ΕΤΑΙ¬ 
ΡΕΙΑ», που αντιστοιχούν στο 38,87% του μετοχικού 
κεφαλαίου αυτής. 1 

Αίτηση για λήψη ασφαλιστικών μέτρων της Εταιρείας 
«ΕυΒΟΡΕΕΧ ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟ- 
ΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥ¬ 
ΝΗΣ» κατά α) της 1Λ/ΑΒΝΕΒ ΒΟΑΩΒΗΟνν ΔΙΑΝΟ¬ 
ΜΕΙΣ ΤΑΙΝΙΩΝ ΘΒΕΕΘΕ ΑΝΩΝΥΜΗ ΕΤΑΙΡΕΙΑ και 
β) της νΐΕΕΑΘΕ ΒΟΑϋδΗΟνν ΔΙΑΝΟΜΕΙΣ ΤΑΙΝΙΩΝ 
ΟΒΕΕΟΕ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟ¬ 
ΡΙΣΜΕΝΗΣ ΕΥΘΥΝΗΣ, σύμφωνα με το άρθρο 9 πα¬ 
ράγραφος 4 του Ν.703/1977. 2 


ΑΠΟΦΑΣΕΙΣ 

(ΐ) 

Προηγούμενη γνωστοποίηση συγκέντρωσης επιχειρήσε¬ 
ων, σύμφωνα με το άρθρο 4βτου Ν.703/77, όπως ισχύ¬ 
ει, που αφορά εξαγορά από την Εταιρεία «ΕΠΙΧΕΙ¬ 
ΡΗΣΕΙΣ ΑΤΤΙΚΗΣ ΑΝΩΝΥΜΗ ΕΤΑΙΡΕΙΑ ΣΥΜΜΕΤΟ¬ 
ΧΩΝ» μετοχών της Εταιρείας «ΓΡΑΜΜΕΣ ΣΤΡΙΝΤΖΗ 
ΝΑΥΤΙΛΙΑΚΗ ΑΝΩΝΥΜΟΣ ΕΤΑΙΡΕΙΑ», που αντιστοι¬ 
χούν στο 38,87% του μετοχικού κεφαλαίου αυτής. 

ΑΠΟΦΑΣΗ 1 ΑΡΙΘΜ. 228/111/2003 
Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Η Επιτροπή Ανταγωνισμού συνήλθε και συνεδρίασε την 
10η Οκτωβρίου 2002, ημέρα Πέμπτη και ώρα 10:30, στην 


αίθουσα 611 της Γενικής Γραμματείας Εμπορίου του 
Υπουργείου Ανάπτυξης, με την εξής σύνθεση: 

Πρόεδρος: Δημήτρης Τζουγανάτος 

Μέλη: Ηλίας Βλάσσης, 

Θεόδωρος Δεληγιαννάκης, 

Δημόκριτος Άμαλλος, κωλυόμενου του τακτικού Πανα¬ 
γιώτη Μαντζουράνη, 

Αντώνιος Μέγγουλης, κωλυόμενου του τακτικού Κων¬ 
σταντίνου Ηλιόπουλου 

Λεωνίδας Νικολούζος, 

Θεόδωρος Φορτσάκης, κωλυόμενου του τακτικού Χαρί¬ 
σιου Ταγαρά και 

Γεώργιος Τριανταφυλλάκης, κωλυόμενου του τακτικού 
Νικολάου Βέττα. 

Γραμματέας: Αικατερίνη Τριβέλη, κωλυομένης της τα¬ 
κτικής Αλεξάνδρας-Μαρίας Ταραμπίκου. 

Τα λοιπά τακτικά ή αναπληρωματικά μέλη, αν και προ¬ 
σκλήθηκαν, δεν παρευρέθησαν λόγω κωλύματος. 

Θέμα της Συνεδριάσεως ήταν η από 14.9.1999 προη¬ 
γούμενη γνωστοποίηση συγκέντρωσης επιχειρήσεων, 
σύμφωνα με το άρθρο 4βτου Ν.703/77, όπως ισχύει, που 
αφορά εξαγορά από την εταιρεία «ΕΠΙΧΕΙΡΗΣΕΙΣ ΑΤΤΙ¬ 
ΚΗΣ ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» μετοχών της 
εταιρείας «ΓΡΑΜΜΕΣ ΣΤΡΙΝΤΖΗ ΝΑΥΤΙΛΙΑΚΗ ΑΝΩΝΥ¬ 
ΜΟΣ ΕΤΑΙΡΕΙΑ», που αντιστοιχούν στο 38,87% του μετο¬ 
χικού κεφαλαίου αυτής. 

Στην συνεδρίαση παρέστη η γνωστοποιούσα εταιρεία 
«ΕΠΙΧΕΙΡΗΣΕΙΣ ΑΤΤΙΚΗΣ ΑΝΩΝΥΜΗ ΕΤΑΙΡΕΙΑ ΣΥΜΜΕ¬ 
ΤΟΧΩΝ» δια της πληρεξούσιας αυτής δικηγόρου ΛίληςΤι- 
μαγένη. 

Στην αρχή της συζήτησης το λόγο έλαβε η Γ ενική Ειση- 
γήτρια Σοφία Καμπερίδου, η οποία ανέπτυξε τη γραπτή 
εισήγηση της Γραμματείας επί της υποθέσεως και πρό- 
τεινε τη μη απαγόρευση της από 14.9.99 γνωστοποιηθεί- 
σας συγκέντρωσης επιχειρήσεων, η οποία πραγματοποι¬ 
είται με την απόκτηση ελέγχου της «ΓΡΑΜΜΕΣ ΣΤΡΙΝΤΖΗ 
ΝΑΥΤΙΛΙΑΚΗ ΑΝΩΝΥΜΗ ΕΤΑΙΡΕΙΑ» από την «ΕΠΙΧΕΙ¬ 
ΡΗΣΕΙΣ ΑΤΤΙΚΗΣ ΑΝΩΝΥΜΟΣ ΕΤΑΙΡΕΙΑ ΣΥΜΜΕΤΟ¬ 
ΧΩΝ». Στη συνέχεια το λόγο έλαβε η ανωτέρω πληρεξού¬ 
σια δικηγόρος, η οποία ανέπτυξε τις απόψεις της γνω- 


'Από την παρούσα απόφαση έχουν παραλειφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης της Επιτροπής Ανταγω¬ 
νισμού (ΦΕΚ361/Β74.4.2001),τα στοιχεία εκείνα, τα οποία κρίθηκεότι αποτελούν επιχειρηματικό απόρρητο. Στη θέση των στοιχείων που έχουν παρα- 
λειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαναντικαταστάθηκαν με ενδεικτικά ποσά και αριθμούς ή με γενικές πε¬ 
ριγραφές (εντός [...]). 

στοποιούσας εταιρείας, απάντησε σε ερωτήσεις που της 
υπέβαλαν ο Πρόεδρος και τα μέλη της Επιτροπής και ζή¬ 
τησε την έγκριση της συγκέντρωσης. 

Η Επιτροπή Ανταγωνισμού διασκέφθηκετην 13η Ιανου¬ 
άριου 2003, ημέρα Δευτέρα και ώρα 16:00 στην ως άνω 
αίθουσα 611 της Γ.Γ. Εμπορίου και, αφού έλαβε υπόψη 
της τα στοιχεία του φακέλου, την Εισήγηση της Γραμμα- 
τείας και τις απόψεις που διετύπωσε, εγγράφως και προ- 
φορικώς, η γνωστοποιούσα εταιρεία κατά τη συζήτηση 
της υπόθεσης, σκέφθηκε ως εξής: 

I. Με το από 14.9.1999 έγγραφο της εταιρείας «ΕΠΙΧΕΙ¬ 
ΡΗΣΕΙΣ ΑΤΤΙΚΗΣ ΑΝΩΝΥΜΟΣ ΕΤΑΙΡΕΙΑ ΣΥΜΜΕΤΟΧΩΝ» 
(εφεξής «ΕΠΙΧΕΙΡΗΣΕΙΣ ΑΤΤΙΚΗΣ») γνωστοποιήθηκαν 
στην Επιτροπή Ανταγωνισμού οι από 31.8.1999 και 
7.9.1999 δύο συμβάσεις εξαγοράς μετοχών μεταξύ των 
μετόχων της «ΓΡΑΜΜΕΣ ΣΤΡΙΝΤΖΗ ΝΑΥΤΙΛΙΑΚΗ ΑΝΩ¬ 
ΝΥΜΗ ΕΤΑΙΡΕΙΑ» (εφεξής «ΓΡΑΜΜΕΣ ΣΤΡΙΝΤΖΗ») και 
της «ΕΠΙΧΕΙΡΗΣΕΙΣ ΑΤΤΙΚΗΣ», με βάση τις οποίες η τε¬ 
λευταία θα αποκτούσε μέσω του Χρηματιστηρίου Αξιών 
Αθηνών (ΧΑΑ) συνολικά 14.431.090 μετοχές της πρώτης, 
που αντιστοιχούν σε ποσοστό 38,87% του μετοχικού της 
κεφαλαίου, υπό τους αναφερόμενους στις συμβάσεις 
αυτές ειδικότερους όρους και συμφωνίες. 

Στις 17.9.1999, η «ΕΠΙΧΕΙΡΗΣΕΙΣ ΑΤΤΙΚΗΣ» παράλληλα 
με τη γνωστοποίηση της συγκέντρωσης υπέβαλλε αίτηση 
χορήγησης άδειας παρέκκλισης από τις υποχρεώσεις 
που αναφέρονται στην παρ. 2 του άρθρου 4ε του Ν. 703/ 
77, προκειμένου να ασκήσει τα δικαιώματα ψήφου που 
συνδέονται με την απόκτηση από αυτή του 38,87% του με¬ 
τοχικού κεφαλαίου της «ΓΡΑΜΜΕΣ ΣΤΡΙΝΤΖΗ», η οποία 
έγινε δεκτή με την υπ’ αριθμ. 82/11/99 απόφαση της Επι¬ 
τροπής Ανταγωνισμού. 

Στις 14.10.1999 συνήλθε Έκτακτη Γενική Συνέλευση 
των μετόχων της «ΕΠΙΧΕΙΡΗΣΕΙΣ ΑΤΤΙΚΗΣ» και αποφά¬ 
σισε την αύξηση του μετοχικού της κεφαλαίου, ώστε με¬ 
τά την ολοκλήρωσή της αυτό να ανέρχεται στο ποσό 
των 10.417.368.000 δρχ. συνολικά και να διαιρείται σε 
104.173.680 μετοχές. Προκειμένου να συμμετέχουν 
στην αύξηση οι μέτοχοι της εταιρείας «ΓΡΑΜΜΕΣ ΣΤΡΙ- 
ΝΤΖΗ», μέρος της αύξησης κρίθηκε απαραίτητο να κα¬ 
λυφθεί με ιδιωτική τοποθέτηση και να καταργηθεί το δι¬ 
καίωμα προτίμησης των παλαιών μετόχων για το μέρος 
αυτό της αύξησης. Επίσης, αποφασίστηκε η διεύρυνση 
του Δ.Σ. της εταιρείας σε επταμελές (7μελές) με εκλο¬ 
γή δύο νέων μελών και συγκεκριμένα των Γεράσιμου και 
Παναγή Στρίντζη, σύμφωνα με τα οριζόμενα στην από 
31.8.99 Συμφωνία Ιδιωτικής Τοποθέτησης. Οι παλαιοί 
μέτοχοι της εταιρείας «ΓΡΑΜΜΕΣ ΣΤΡΙΝΤΖΗ» απέκτη¬ 
σαν, κατά τα ανωτέρω, συνολικά ποσοστό 12,55% της 
«ΕΠΙΧΕΙΡΗΣΕΙΣ ΑΤΤΙΚΗΣ» και κάθε επενδυτής θα ηδύ- 
νατο να πωλεί οποτεδήποτε ποσοστό μέχρι 20% των με¬ 
τοχών που έλαβε από την αύξηση του μετοχικού κεφα¬ 
λαίου. 

II. Η εταιρεία «ΕΠΙΧΕΙΡΗΣΕΙΣ ΑΤΤΙΚΗΣ» ιδρύθηκε το 
1918 στον Πειραιά. Το 1924 εισήχθη στο Χ.Α.Α. και το 
1993 δραστηριοποιήθηκε στον κλάδο της επιβατηγού 
ναυτιλίας, όταν μεταβιβάσθηκε το ιδιοκτησιακό της καθε¬ 
στώς στον Περικλή Παναγόπουλο. Η μετοχική σύνθεση 
της εταιρείας πριντην πραγματοποίηση της γνωστοποιη- 
θείσας συγκέντρωσης είχε ως ακολούθως: Περικλής Πα- 
ναγόπουλος 26,03%, Νομικά πρόσωπα ελεγχόμενα από 
τον Περ. Παναγόπουλο 34,58% και λοιποί επενδυτές 
39,39%. Η σημερινή μετοχική σύνθεση της εταιρείας, εί¬ 


ναι η ακόλουθη: 0ΗΑ3Ε ΙΝ\/Ε3ΤΜΕΝΤ3 ΙΝΩ 21.169.146 
μετοχές, ποσοστό συμμετοχής 20,32%, ΒΑΟΙΈΥ 3ΕΒ- 
νΐΟΕ3 ΟΟ 4.426.020 μετοχές, ποσοστό συμμετοχής 
4,25%, ΙΙΝΙ30Ν ΜΑΒΙΤΙΜΕ ΙΝΟ. 4.377.580 μετοχές, πο¬ 
σοστό συμμετοχής 4,20%, ΡΑΝΟΙΙ ΜΑΒΙΤΙΜΕ ΙΝΟ. 
3.996.000 μετοχές, ποσοστό συμμετοχής 3,84%, ΡΑΝ- 
ΟΑΒΟΟ ΜΑΒΙΤΙΜΕ ΙΝΟ 3.979.680 μετοχές, ποσοστό συμ¬ 
μετοχής 3,82%, ΡΒΕ3ΤΙΘΕ 3ΗΙΡΡΙΝΟ 3.Α. 3.887.520 με¬ 
τοχές, ποσοστό συμμετοχής 3,73%, υΝΙ\/ΕΒ5ΑΙ_ ΜΑΒΙΝΕ 
ΙΝΟ. 3.464.040 μετοχές, ποσοστό συμμετοχής 3,33% (τα 
παραπάνω νομικά πρόσωπα ελέγχονται από τον Περ. Πα¬ 
ναγόπουλο και συνεπώς το συνολικό ποσοστό των δικαι¬ 
ωμάτων ψήφου που αυτός ελέγχει έμμεσα ανέρχεται σε 
43,49%), Λοιπά νομικά πρόσωπα με ποσοστό μικρότερο 
του 3% 6.483.680 μετοχές, ποσοστό συμμετοχής 6,22% 
και Επενδυτικό Κοινό 52.390.014 μετοχές, ποσοστό συμ¬ 
μετοχής 50,29%. 

Το συνολικό ποσοστό των δικαιωμάτων ψήφου που 
ελέγχεται μέσω εταιριών από τον Περικλή Παναγόπουλο 
ανέρχεται σε 43,49%, ενώ ο συνολικός αριθμός μετοχών 
της εταιρείας που κατέχουν τα μέλη του Δ.Σ. και τα Διευ¬ 
θυντικά Στελέχη ανέρχεται σε 704.106 μετοχές. 

Η εταιρεία «ΕΠΙΧΕΙΡΗΣΕΙΣΑΤΤΙΚΗΣ» μέσω της θυγατρι¬ 
κής της εταιρείας με την επωνυμία «ΣΟΥΠΕΡ ΦΑΣΤ ΦΕΡ- 
ΡΙΣ Ν.Α.Ε.» και των πλοιοκτητριών εταιριών, που η τελευ¬ 
ταία ελέγχει, δραστηριοποιείται στη θαλάσσια μεταφορά 
επιβατών και οχημάτων στις γραμμές της Αδριατικής, με¬ 
ταξύ Ελλάδας και Ιταλίας, συνδέουσα τους λιμένες Πά¬ 
τρας, Ανκόνας και Πάτρας, Πάτρα - Ηγουμενίτσα - Μπάρι 
με τα οχηματαγωγά πλοία με τα ονόματα 3ΨΡΕΒ ΡΑ3Τ I, 
3ΨΡΕΒ ΡΑ3ΤII, 3υΡΕΒ ΡΑ3ΤIII και 3ΨΡΕΒ ΡΑ3ΤIV. 

Ο παγκόσμιος κύκλος εργασιών του ομίλου «ΕΠΙΧΕΙ¬ 
ΡΗΣΕΙΣ ΑΤΤΙΚΗΣ» (αγοράστριας) ανήλθε, με βάση τον 
ενοποιημένο ισολογισμό για το έτος 1998, στο ποσό των 
26.802.227.601 δρχ. (80.851.853 Ευρώ). 

Όσον αφορά τον υπολογισμό του κύκλου εργασιών 
στην εθνική αγορά λαμβάνονται υπόψη οι πωλήσεις εισι¬ 
τηρίων που πραγματοποιήθηκαν στην Ελλάδα, ανεξάρτη¬ 
τα από τη γραμμή στην οποία εκτελέσθηκαν οι πλόες, με 
βάση το γενικό κανόνα για τη γεωγραφική κατανομή του 
κύκλου εργασιών που ορίζει, ότι ο γεωγραφικός εντοπι¬ 
σμός του κύκλου εργασιών καθορίζεται από τον τόπο που 
βρίσκεται ο πελάτης κατά τη στιγμή της συναλλαγής 
(παρ. 45 της Ανακοίνωσης της Επιτροπής 98/0 66/04 σχε¬ 
τικά με την έννοια του κύκλου εργασιών σύμφωνα με τον 
Κανονισμό 4064/89). Τα εκδοθέντα εισιτήρια του ομίλου 
της «ΕΠΙΧΕΙΡΗΣΕΙΣ ΑΤΤΙΚΗΣ» (22.9.99) για την επιβατική 
κίνηση και την κίνηση οχημάτων (εκτός φορτηγών) δια¬ 
χωρίζονται μεταξύ Ελλάδας και Ιταλίας σε ποσοστό [...]% 
και [...]% αντίστοιχα. Συνεπώς ο κύκλος εργασιών του 
ομίλου στην ελληνική αγορά για το έτος 1998 υπερβαίνει 
τα [...] Ευρώ. 

Ο όμιλος «ΕΠΙΧΕΙΡΗΣΕΙΣ ΑΤΤΙΚΗΣ» τον Μάιο του 2002 
διέθετε οκτώ (8) υπερσύγχρονα επιβατηγά-οχηματαγω- 
γά πλοία 3ΨΡΕΒ ΡΑ3Τ, τα οποία δραστηριοποιούνται 
στην Αδριατική, στη Βαλτική θάλασσα και τη Βόρεια θά¬ 
λασσα. 

III. Η εταιρεία «ΓΡΑΜΜΕΣ ΣΤΡΙΝΤΖΗ» ιδρύθηκε το 1992 
και κατείχε αρχικά το 100% των μετοχών των πλοιοκτη¬ 
τριών εταιρειών του Ν. 959/79του ομίλου Στρίντζη. Μέχρι 
το 1993 όλα τα πλοία και οι επιχειρήσεις της οικογένειας 
Στρίντζη ανήκαν σε χωριστές εταιρείες, κάθε μία από τις 
οποίες κατείχε ένα πλοίο, αλλά λειτουργούσαν όλες υπό 

κοινή διοίκηση. Το 1994 τα πάγια των παραπάνω εταιριών 
μεταβιβάστηκαν στην εταιρεία και οι μετοχές εισήχθησαν 
στο Χ.Α.Α. Η ΓΡΑΜΜΕΣ ΣΤΡΙΝΤΖΗ δραστηριοποιείται με 
πλοία ιδιοκτησίας της και μέσω θυγατρικών της εταιριών 
στη δια θαλάσσης μεταφορά επιβατών και οχημάτων στις 
γραμμές της Αδριατικής μεταξύ Ελλάδας-Ιταλίας και στις 
Γραμμές εσωτερικού από Πειραιά, Ραφήνα και Πάτρα 
προς τα νησιά των Κυκλάδων και του Ιονίου. Επίσης δρα¬ 
στηριοποιείται από 1.1.2000 στη Γραμμή Μπρίντιζι - Αν- 
κόνα Ιταλίας. 

Η μετοχική της σύνθεση, πριν την πραγματοποίηση της 
γνωστοποιηθείσας πράξης και μετά την αύξηση του με¬ 
τοχικού της κεφαλαίου (20.7.98), είχε ως ακολούθως: 
Κωνστ. Στρίντζης 1.980.000 μετοχές, ποσοστό συμμετο¬ 
χής 5,3%, Παναγ. Στρίντζης 1.920.000 μετοχές, ποσοστό 
συμμετοχής 5,2%, Γεράσ. Στρίντζης 1.165.500 μετοχές, 
ποσοστό συμμετοχής 3,1% Νικόλ. Δ.. Στρίντζης 
1.140.000 μετοχές, ποσοστό συμμετοχής 3,1%, Σπυρ. 
Στρίντζης 1.116.500 μετοχές, ποσοστό συμμετοχής 
3,0%, Χαράλ. Α. Στρίντζης 623.316 μετοχές, ποσοστό 
συμμετοχής 1,7%, Αντών. Στρίντζης 600.000 μετοχές, πο¬ 
σοστό συμμετοχής 1,6% Διον. Στρίντζης 480.000 μετο¬ 
χές, ποσοστό συμμετοχής 1,3%, Γεώργ. Τελώνης 141.600 
μετοχές, ποσοστό συμμετοχής 0,4%, Άλλα μέλη της οι¬ 
κογένειας 6.388.700 μετοχές, ποσοστό συμμετοχής 
17,2% (συνεπώς τα μέλη της οικογένειας Στρίντζη κατεί¬ 
χαν συνολικά ποσοστό 41,9%), Ευρύ επενδυτικό κοινό 
6.770.000 μετοχές, ποσοστό συμμετοχής 18,2% και θε¬ 
σμικοί επενδυτέςΐ4.800.000 μετοχές, ποσοστό συμμετο¬ 
χής 39,9%. 

Ο παγκόσμιος κύκλος εργασιώντου ομίλου «ΓΡΑΜΜΕΣ 
ΣΤΡΙΝΤΖΗ» ανήλθε το έτος 1998 στο ποσό των 
18.266.691.000 δρχ. (55.103.473 Ευρώ), ενώ ο κύκλος ερ¬ 
γασιών του ομίλου στην εθνική αγορά με βάση τους εσω¬ 
τερικούς πλόες ανήλθε στο ποσό των [...] δρχ. ([...]Ευ- 
ρώ). 

Όσον αφορά στους διεθνείς πλόες που εκτελούσαν τα 
πλοία του ομίλου το έτος 1998 η παραγωγή των πρακτό¬ 
ρων εσωτερικού ανήλθε στο ποσό των [...]δις δρχ. και η 
παραγωγή των πρακτόρων εξωτερικού στο ποσό των [...] 
δις δρχ. Συνεπώς με βάση τα διαθέσιμα στοιχεία, δεν δύ- 
ναται να υπολογιστεί με ακρίβεια ο κύκλος εργασιών του 
ομίλου στην εθνική αγορά σύμφωνα με το άρθρο 4σττου 
Ν. 703/77 και την Ανακοίνωση της Επιτροπής 98/0 66/04 
σχετικά με την έννοια του κύκλου εργασιών σύμφωνα με 
τον Κανονισμό 4064/89. 

IV. Η σχετική αγορά προϊόντων περιλαμβάνει το σύ¬ 
νολο των προϊόντων ή υπηρεσιών που θεωρούνται από 
τον καταναλωτή εναλλάξιμα ή δυνάμενα να υποκατα¬ 
σταθούν μεταξύ τους, λόγω των χαρακτηριστικών τους, 
των τιμών τους και της σκοπούμενης χρήσης τους, ενώ 
η σχετική γεωγραφική αγορά περιλαμβάνει την περιοχή 
στην οποία οι ενδιαφερόμενες επιχειρήσεις πωλούν τα 
σχετικά προϊόντα ή παρέχουν τις σχετικές υπηρεσίες 
τους υπό επαρκώς ομοιογενείς συνθήκες ανταγωνι¬ 
σμού. Το 1998 οι συμμετέχουσες στη συγκέντρωση επι¬ 
χειρήσεις παρείχαν υπηρεσίες θαλάσσιων μεταφορών 
προσώπων, οχημάτων και πραγμάτων με πλοία που 
εκτελούσαν δρομολόγια εσωτερικού και εξωτερικού. 
Συγκεκριμένα, η εταιρεία «ΕΠΙΧΕΙΡΗΣΕΙΣ ΑΤΤΙΚΗΣ» πα¬ 
ρείχε τις υπηρεσίες της στις δρομολογιακές γραμμές: 
1) Πάτρα-Ανκόνα και 2) Πάτρα - Ηγουμενίτσα - Μπάρι, 
ενώ η εταιρεία «ΓΡΑΜΜΕΣ ΣΤΡΙΝΤΖΗ» στις γραμμές: 


1) Πάτρα - Κέρκυρα - Ηγουμενίτσα - Ανκόνα, 2) Πάτρα - 
Κέρκυρα - Ηγουμενίτσα-Βενετία, 3) Ηγουμενίτσα - Κέρ¬ 
κυρα - Μπρίντιζι, 4) Κυλλήνη - Κεφαλονιά (Πόρος), 5) 
Κυλλήνη - Κεφαλονιά (Αργοστόλι), 6) Πάτρα - Κεφαλο- 
νιά (Σάμη) - Ιθάκη, 7) Ραφήνα - Άνδρος - Τήνος - Μύκο¬ 
νος, 8) Ραφήνα - Σύρος - Πάρος - Νάξος - Αμοργός, 9) 
Πειραιάς - Αίγινα - Υδρα - Σπέτσες - Πόρτο Χέλι. 

V. Για την οριοθέτηση της σχετικής αγοράς στην προ¬ 
κειμένη περίπτωση συγκέντρωσης επιχειρήσεων θα 
πρέπει να παρατηρηθεί ότι: εκτελούνται δρομολόγια 
πλοίων από τα ελληνικά λιμάνια της Πάτρας και της 
Ηγουμενίτσας προς τα ιταλικά λιμάνια της Τεργέστης, 
της Βενετίας, της Ανκόνας, του Μπάρι και του Μπρίντι- 
ζι. Οι γραμμές με προορισμό την Τεργέστη, τη Βενετία 
και την Ανκόνα αποτελούν το «βόρειο διάδρομο» που 
συνδέει την Ελλάδα με τη Β. Ιταλία, ενώ οι γραμμές του 
Μπρίντιζι και του Μπάρι αποτελούντο «νότιο διάδρομο» 
που συνδέει την Ελλάδα με τη Ν. Ιταλία και εντάσσονται 
στις ευρύτερα αναφερόμενες γραμμές Ελλάδας - Β. 
Ιταλίας και Ελλάδας - Ν. Ιταλίας αντίστοιχα, που συχνά 
αναφέρονται και ως «αγορά της Αδριατικής». Ο χρόνος 
του ταξιδιού, οι ημέρες καθώς και οι ώρες αναχώρησης 
και άφιξης ανά δρομολογιακή γραμμή διαφέρουν. Επί¬ 
σης, σε άλλα δρομολόγια υπάρχουν ενδιάμεσοι σταθ¬ 
μοί και σε άλλα όχι, με αποτέλεσμα ορισμένες εταιρείες 
να εκτελούν μέρος του δρομολογίου εξωτερικού εντός 
Ελλάδος διαθέτοντας τις σχετικές άδειες σκοπιμότη¬ 
τας από το Υ.Ε.Ν. Τα δρομολόγια που εκτελούνται από 
την Κυλλήνη προς τα λιμάνια της Κεφαλονιάς Αργοστό¬ 
λι και Πόρο, καθώς και αυτά που εκτελούνται από Πά¬ 
τρα προς Ιθάκη, προσεγγίζοντας τη Σάμη Κεφαλονιάς, 
αποτελούν τις ακτοπλοϊκές γραμμές που συνδέουν την 
ηπειρωτική χώρα μετά δύο νησιά του Ιονίου. Ο χρόνος 
του ταξιδιού καθώς και οι ώρες αναχώρησης και άφιξης 
ανά δρομολογιακή γραμμή διαφέρουν. 

Τα εκτελούμενα από την ΓΡΑΜΜΕΣ ΣΤΡΙΝΤΖΗ δρο¬ 
μολόγια στις γραμμές Ραφήνα-Ανδρος-Τήνος-Μύκο- 
νος και Ραφήνα-Σύρος-Πάρος-Νάξος-Αμοργός κατά το 
έτος 1998, αποτελούσαν επιλογή των κατοίκων των βο¬ 
ρείων προαστίων κυρίως, που ήθελαν να ταξιδέψουν 
προς τις Κυκλάδες προς τις οποίες εκτελούνται δρομο¬ 
λόγια και από τον Πειραιά είτε απ’ ευθείας, είτε κάνο¬ 
ντας ενδιάμεσες στάσεις εξυπηρετώντας μακρύτερους 
προορισμούς. Οι ώρες αναχώρησης και άφιξης και η 
διάρκεια του ταξιδιού, επίσης διαφέρουν ανάλογα με τη 
δρομολογιακή γραμμή. Δρομολόγια προς ορισμένα νη¬ 
σιά των Κυκλάδων εκτελούνται και από το λιμάνι της 
Θεσσαλονίκης. Η εταιρεία «ΓΡΑΜΜΕΣ ΣΤΡΙΝΤΖΗ» εκτε- 
λούσε δρομολόγια στη γραμμή Πειραιά - νησιά Αργο- 
σαρωνικού με το ΜΙΒΑΘΕ (τύπου οείαπιαΓεπ) από τον 
Ιούλιο 1998, το οποίο τον επόμενο χρόνο μεταδρομο- 
λογήθηκε στις Κυκλάδες, ενώ περιορισμένη κίνηση γι¬ 
νόταν και με τα ανοικτού τύπου συμβατικά ίοπγ-άοαίδ 
(Ρ/Β) που μετέφεραν και αυτοκίνητα. Τα πλοία, με τα 
οποία παρέχονται υπηρεσίες θαλασσίων μεταφορών 
επιβατών και οχημάτων εν γένει, διακρίνονται σε εκείνα 
που έχουν τη δυνατότητα μεταφοράς επιβατών και οχη¬ 
μάτων (επιβατηγά-οχηματαγωγά, Ε/Γ-Ο/Γ) ή μόνο επι¬ 
βατών (επιβατηγό, Ε/Γ). Με βάση την υπηρεσιακή τους 
ταχύτητα διακρίνονται σε: α) συμβατικά και β) ταχύ¬ 
πλοα. Στα συμβατικά περιλαμβάνονται εκτός από τα 
κλασσικού τύπου Ε/Γ-Ο/Γ πλοία, τα Ε/Γ-Ο/Γ νέας τεχνο¬ 
λογίας (ΙιίρΙίδρθθά ίΘΠΊΘδ) καθώς και τα Βο-Ραχ. Στα τα- 

χύπλοα περιλαμβάνονται τα επιβατηγό υδροπτέρυγα 
(ίΐγίηρ άοΐράίπδ), τα επίσης νέας τεχνολογίας επιβατη¬ 
γό (καταμαράν) καθώς και τα Ε/Γ-Ο/Γ τύπου καταμαράν 
(όίρΐι ερθθό). Ειδική κατηγορία πλοίων αποτελούν τα 
εμπορικά Ρο-Βο που μεταφέρουν μόνο φορτηγά οχή¬ 
ματα και τους οδηγούς τους. Λαμβανομένων υπόψη 
όλων των ανωτέρω, των πλοίων που αποτελούσαν το 
στόλο των συμμετεχουσών στη συγκέντρωση επιχειρή¬ 
σεων και των δρομολογίων που αυτά εκτελούσαν το 
1998, ως διακριτές σχετικές αγορές υπηρεσιών θεω¬ 
ρούνται: α) η παροχή υπηρεσιών θαλάσσιας μεταφο¬ 
ράς προσώπων με συμβατικού τύπου Ε/Γ-Ο/Γ πλοία, β) 
η παροχή υπηρεσιών θαλάσσιας μεταφοράς οχημάτων 
με συμβατικού τύπου Ε/Γ-Ο/Γ πλοία και γ) η παροχή 
υπηρεσιών θαλάσσιας μεταφοράς προσώπων με ταχύ¬ 
πλοα. Ως διακριτές γεωγραφικές αγορές αντιστοίχως 
θεωρούνται καταρχήν οι δρομολογιακές γραμμές: 

Α. ΕΞΩΤΕΡΙΚΟΥ α) Πάτρα - Ανκόνα β) Πάτρα - Βενετία 
γ) Ηγουμενίτσα - Μπρίντιζι. 

Β. ΕΣΩΤΕΡΙΚΟΥ α) Πάτρα - Κέρκυρα - Ηγουμενίτσα β) 
Ηγουμενίτσα - Κέρκυρα γ) Κυλλήνη - Αργοστόλι Κεφαλο- 
νιάς δ) Κυλλήνη - Πόρος Κεφαλονιάς ε) Πάτρα - Σάμη Κε- 
φαλονιάς - Ιθάκη στ) Ραφήνα - Άνδρος - Τήνος - Μύκονος 
ζ) Ραφήνα - Σύρος - Πάρος - Νάξος - Αμοργός η) Πειραι¬ 
άς - Αίγινα - Υδρα - Σπέτσες - Πόρτο Χέλι. Στις δρομολο- 
γιακές γραμμές εξωτερικού υφίσταται μερική υποκατά¬ 
σταση και συγκεκριμένα μεταξύ των γραμμών: α) Πάτρα- 
Ανκόνα και Πάτρα - Βενετία που ξεκινούν από τον ίδιο 
αφετήριο λιμένα και καταλήγουν στη Β. Ιταλία, β) Ηγου- 
μενίτσα-Μπρίντιζι και Ηγουμενίτσα-Μπάρι (Ν. Ιταλία) και 
μέρος του δρομολογίου που εκτελούσε η «ΕΠΙΧΕΙΡΗΣΕΙΣ 
ΑΤΤΙΚΗΣ» από την Πάτρα προς το Μπάρι μέσω Ηγουμενί¬ 
τσας. Στις δρομολογιακές γραμμές εσωτερικού υφίστα- 
ται μερική υποκατάσταση μεταξύ αυτών που: α) ξεκινούν 
από την Κυλλήνη και καταλήγουν στην Κεφαλονιά (Αργο¬ 
στόλι ή Πόρο) και β) έχουν ως αφετήριο λιμένα τη Ραφή¬ 
να ή τον Πειραιά και καταλήγουν στα ίδια νησιά των Ανα¬ 
τολικών Κυκλάδων. 

VI. Όσον αφορά στην εκτίμηση των μεριδίων αγοράς 
ανά σχετική αγορά υπηρεσιών στην εκάστοτε δρομολο- 
γιακή γραμμή, που αποτελεί και τη σχετική γεωγραφική 
αγορά όπως αυτές οριοθετήθηκαν ανωτέρω, τα παρα- 
σχεθέντα στοιχεία από την Ε.Σ.Υ.Ε. για το έτος 1997 ανα- 
φέρονται στη συνολική κίνηση επιβιβασθέντων και αποβι- 
βασθέντων ανά λιμάνι αναχώρησης και λιμάνι προορι¬ 
σμού και όχι ανά δρομολογιακή γραμμή ή ανά εταιρεία. 
Ούτε υπάρχουν στοιχεία με βάση τη διάκριση των πλοίων 
σε συμβατικά και ταχύπλοα. Συνεπώς τα μερίδια αγοράς 
των συμμετεχουσών στη συγκέντρωση εταιριών, καθώς 
και των ανταγωνιστών τους, εκτίθενται όπως αυτά παρα¬ 
σχέθηκαν από τα μέρη και τους ανταγωνιστές τους. 

ΓΡΑΜΜΕΣ ΕΞΩΤΕΡΙΚΟΥ 

α) Πάτρα - Ανκόνα 

Το 1998 στην γραμμή αυτή ήταν δρομολογημένα πλοία 
των εταιρειών «ΕΠΙΧΕΙΡΗΣΕΙΣ ΑΤΤΙΚΗΣ, ΓΡΑΜΜΕΣ ΣΤΡΙ- 
ΝΤΖΗ, ΜΙΝΩΙΚΕΣ ΓΡΑΜΜΕΣ Α.Ν.Ε.» και «ΑΝΩΝΥΜΗ 
ΝΑΥΤΙΛΙΑΚΗ ΕΤΑΙΡΕΙΑ ΚΡΗΤΗΣ Α.Ε. (ΑΝΕΚ)». Η «ΕΠΙΧΕΙ¬ 
ΡΗΣΕΙΣ ΑΤΤΙΚΗΣ» το 1998 κατείχε το 50,6%, 40,3% και 
49,5%της συνολικής κίνησης επιβατών, φορτηγών καιΙ.Χ. 
αυτοκινήτων αντίστοιχα, ενώ η «ΓΡΑΜΜΕΣ ΣΤΡΙΝΤΖΗ» 
κατά την εκτίμησή της διακινούσε το 10,8%, 8,3% και 9,1% 
του συνόλου των επιβατών, φορτηγών και οχημάτων αντί¬ 
στοιχα. Κατά την εκτίμηση της «ΜΙΝΩΙΚΕΣ ΓΡΑΜΜΕΣ 


Α.Ν.Ε.» τα μερίδια αγοράς όλων των παραπάνω εταιριών 
το ίδιο έτος είχαν ως ακολούθως: 1) «ΕΠΙΧΕΙΡΗΣΕΙΣ ΑΤ¬ 
ΤΙΚΗΣ» - Επιβάτες 38%- Ι.Χ. 36%-Φορτηγά36% 2) «ΓΡΑΜ¬ 
ΜΕΣ ΣΤΡΙΝΤΖΗ» - Επιβάτες 8% -Ι.Χ. 8% - Φορτηγά 8% 3) 
«ΜΙΝΩΙΚΕΣ ΓΡΑΜΜΕΣ -Επιβάτες 36%- Ι.Χ.38% -Φορτηγά 
23% και 4) ΑΝΕΚ -Επιβάτες 18% -I.X. 18% - Φορτηγά 33%. 

Κατά το χρονικό διάστημα 1/1/99 - 31/7/99 και κατ’ εκτί¬ 
μηση της «ΕΠΙΧΕΙΡΗΣΕΙΣ ΑΤΤΙΚΗΣ» τα μερίδια αγοράς 
των ως άνω εταιριών είχαν ως ακολούθως: 1) «ΕΠΙΧΕΙ¬ 
ΡΗΣΕΙΣ ΑΤΤΙΚΗΣ» - Επιβάτες 35,2% - Ι.Χ. 31,0% - Φορτη¬ 
γά 33,9% 2) «ΓΡΑΜΜΕΣ ΣΤΡΙΝΤΖΗ» - Επιβάτες 13,0% - 
Ι.Χ.14,5% - Φορτηγά 9,9% 3) «ΜΙΝΩΙΚΕΣ ΓΡΑΜΜΕΣ» Επι¬ 
βάτες 37,4% -Ι.Χ. 29,6%- Φορτηγά 41,2% 4) «ΑΝΕΚ» - 
Επιβάτες 14,4% - Ι.Χ.24,9% - Φορτηγά 15,0% 

β) Πάτρα - Βενετία 

Το 1998 στην γραμμή αυτή ήταν δρομολογημένα πλοία 
των εταιρειών «ΓΡΑΜΜΕΣ ΣΤΡΙΝΤΖΗ» και «ΜΙΝΩΙΚΕΣ 
ΓΡΑΜΜΕΣ Α.Ν.Ε.» Κατά την εκτίμηση της «ΓΡΑΜΜΕΣ 
ΣΤΡΙΝΤΖΗ» η ίδια το παραπάνω έτος κατείχε μερίδιο αγο¬ 
ράς 26%, 31,2% και 19% ανά κατηγορία επιβατών, φορ¬ 
τηγών και οχημάτων αντίστοιχα. Κατά την εκτίμηση της 
«ΜΙΝΩΙΚΕΣ ΓΡΑΜΜΕΣ Α.Ν.Ε.» τα μερίδια αγοράς των ως 
άνω εταιρειών το 1998 είχαν ως ακολούθως: 

1) ΓΡΑΜΜΕΣ ΣΤΡΙΝΤΖΗ 

Επιβάτες 26% - Ι.Χ.25% - Φορτηγά 32% 

2) ΜΙΝΩΙΚΕΣ ΓΡΑΜΜΕΣ 

Επιβάτες 74% - Ι.Χ.75% - Φορτηγά 68%. 

γ) Ηγουμενίτσα - Μπρίντιζι 

Τα μερίδια της «ΓΡΑΜΜΕΣ ΣΤΡΙΝΤΖΗ» ήταν 16,8%, 
15,9% και 22,9% ανά κατηγορία επιβατών, Ι.Χ. και φορ¬ 
τηγών αντίστοιχα. Ανταγωνιστές της στη γραμμή αυτή 
ήταν οι Μθά ϋηΙ< ϋπθδ 5.Α., ΡγθπΙκ ϋπεε, ΗθΙΙθπιο 
ΜθάίίβΓΓ3Πθ3π ϋπθδ και νθπίουπδ Ρθίτίθε. Τα μερίδια 
αγοράς της Μθά ϋπΙ< Ι_ίπθδ 3.Α. ήταν 33%, 41% και 54% 
ανά κατηγορία επιβατών, οχημάτων και φορτηγών αντί¬ 
στοιχα. Η εταιρεία ΗθΙΙθπιο ΜθάίΙθΐΎ3Πθ3η ϋπθδ μη δια¬ 
θέτοντας στοιχεία για τα μερίδια αγοράς δήλωσε ότι το 
1998 στη δρομολογιακή γραμμή Πάτρα - Ηγουμενίτσα- 
Κέρκυρα - Μπρίντιζι διακίνησε [...] επιβάτες, [...] οχή¬ 
ματα και [...] φορτηγά, ενώ η νθηίουιΐδ Οτουρ ΕπΙθγ- 
ρπδθδ 5.Α. δήλωσε ότι κατά την περίοδο 1996-1998 τα 
υπό τη διαχείρισή της πλοία εκτελούσαν το δρομολόγιο 
Πάτρα/Ηγουμενίτσα-Μπάρι. Η εταιρεία «ΕΠΙΧΕΙΡΗΣΕΙΣ 
ΑΤΤΙΚΗΣ» το 1998 δεν εκτελούσε δρομολόγια Ηγουμε¬ 
νίτσα - Μπρίντιζι, παρά μόνο Πάτρα - Μπάρι μέσω Ηγου¬ 
μενίτσας, κατέχοντας μερίδια αγοράς 66,3%, 75,5% και 
55% ανά κατηγορία επιβατών, φορτηγών και οχημάτων 
αντίστοιχα. 

ΓΡΑΜΜΕΣ ΕΣΩΤΕΡΙΚΟΥ 

α) Πάτρα - Κέρκυρα - Ηγουμενίτσα και Ηγουμενίτσα - 
Κέρκυρα. 

Οι ως άνω γραμμές αποτελούν μέρος των δρομολογίων 
εξωτερικού που πραγματοποιείται εντός Ελλάδος. Η 
«ΓΡΑΜΜΕΣ ΣΤΡΙΝΤΖΗ» το 1998 είχε μεταφέρει 24.000 
επιβάτες μόνο από την Πάτρα στην Κέρκυρα ή την Ηγου¬ 
μενίτσα με ανταγωνιστές της τις «ΜΙΝΩΙΚΕΣ ΓΡΑΜΜΕΣ» 
και «ΑΝΕΚ». 

β) Κυλλήνη - Κεφαλονιά (Πόρος), Κυλλήνη - Κεφαλονιά 
(Αργοστόλι) και Πάτρα - Κεφαλονιά (Σάμη) - Ιθάκη. 

Στις δρομολογιακές αυτές γραμμές η «ΓΡΑΜΜΕΣ ΣΤΡΙ- 
ΝΤΖΗ» μόνο διέθετε άδεια σκοπιμότητας και τα μερίδια 
αγοράς ήταν άνω του 80% ανά κατηγορία επιβατών, οχη¬ 
μάτων και φορτηγών το έτος 1998. 

γ) Ραφήνα - Ανδρος - Τήνος - Μύκονος και Ραφήνα - Σύ¬ 
ρος - Πάρος - Νάξος - Αμοργός 

Κατά την εταιρεία «ΓΡΑΜΜΕΣ ΣΤΡΙΝΤΖΗ»οικυριότεροι 
ανταγωνιστές της στην ευρύτερη περιοχή Ραφήνας - 
Ανατ. Κυκλάδων ήταν οι «ΑΘΟυϋΙΜΟδ Ι.ΙΝΕ3», «νΕΝ- 
ΤΟΙΙΒΙ3 ΡΕΒΒΙΕ3» και «ΟΟϋΤΟδ ϋΝΕδ» με μερίδια αγο¬ 
ράς 30,5%, 19,5% και 14,5% αντίστοιχα, ενώ η ίδια διακι¬ 
νούσε το μεγαλύτερο μέρος της συνολικής κίνησης της 
γραμμής με μερίδιο 35,5% τη διετία 1997-1998. Στις 
γραμμές των Κυκλάδων συμμετείχαν πολλές ανταγωνί- 
στριες κοινοπραξίες και εταιρείες με 24 πλοία, από τα 
οποία τα περισσότερα ήταν συμβατικού τύπου. Η «ΓΡΑΜ¬ 
ΜΕΣ ΣΤΡΙΝΤΖΗ» ήταν η μοναδική που δραστηριοποιείτο 
με ταχύπλοο στην γραμμή Ραφήνα - Ανατ. Κυκλάδες το 
1998, ενώ η ανταγωνίστρια της «ΜΙΝΩΙΚΕΣ ΓΡΑΜΜΕΣ 
ΑΝΕ» το ίδιο έτος δραστηριοποιείτο μέσω θυγατρικής 
της με ταχύπλοο στη γραμμή Πειραιά - Μυκόνου - Νάξου 
- Πάρου - Σύρου και υδροπτέρυγα της εταιρείας «ϋ01_- 
ΡΗΙΝ3 3ΕΑ ΕΙΝΕδ» εκτελούσαν δρομολόγια ενδοκυκλα- 
δικά. 

δ) Πειραιάς - Αίγινα -Υδρα - Σπέτσες - Πόρτο Χέλι. 

Κατάτην εκτίμηση της «ΓΡΑΜ Μ ΕΣ ΣΤΡΙΝΤΖΗ» το μερίδιο 
αγοράς της το 1998 στην ευρύτερη γραμμή Πειραιάς - Αρ- 
γοσαρωνικός ανερχόταν σε 1,8%. Το ίδιο έτος στην γραμ¬ 
μή αυτή κυριαρχούσαν 17 ταχύπλοα της «ΚΟΙΝΟΠΡΑΞΙΑΣ 
ΥΔΡΟΠΤΕΡΥΓΩΝ», ενώ στην ίδια αγορά δραστηριοποιού- 
ντο και οι εταιρείες «ΘΑΛΑΣΣΙΕΣ ΤΑΧΥΜΕΤΑΦΟΡΕΣ Ν.Ε.», 
«ΝΗΣΟΣ ΑΓΚΙΣΤΡΙ Ν.Ε.» και «ΜΑΜΟΝΤ Ν.Ε.». 

Η «ΓΡΑΜΜΕΣ ΣΤΡΙΝΤΖΗ» δραστηριοποιήθηκε στις 
γραμμές του Ιονίου και των Κυκλάδων εξυπηρετώντας τις 
ανάγκες δώδεκα (12) νησιών και πραγματοποίησε με τις 
θυγατρικές της κύκλο εργασιών [,..]Ευρώ. Τα πλοία της 
το έτος αυτό μετέφεραν [,.ήεπιβάτες, [,.ήφορτηγά και 
[...] Ι.Χ. αυτοκίνητα και σε σύγκριση με το 2000 μεταφέρ¬ 
θηκαν 6,6% περισσότεροι επιβάτες, 20% λιγότερα φορ¬ 
τηγά και 2,1 % λιγότερα Ι.Χ. αυτοκίνητα. 

VII. Σύμφωνα με το άρθρο 4, παρ. 2, του Ν. 703/77 συ¬ 
γκέντρωση πραγματοποιείται α) όταν συγχωνεύονται με 
κάθε τρόπο δύο ή περισσότερες προηγουμένως ανεξάρ¬ 
τητες επιχειρήσεις, β) όταν ένα ή περισσότερα πρόσωπα 
που ελέγχουν ήδη μία τουλάχιστον επιχείρηση, ή μία ή πε¬ 
ρισσότερες επιχειρήσεις, αποκτούν άμεσα ή έμμεσα τον 
έλεγχο του συνόλου ή τμημάτων μιας ή περισσοτέρων 
άλλων επιχειρήσεων. Στην υπ’ αριθμ. 82/11/99 απόφαση 
της Επιτροπής Ανταγωνισμού με την οποία επετράπη 
στην εταιρεία «ΕΠΙΧΕΙΡΗΣΕΙΣ ΑΤΤΙΚΗΣ» παρέκκλιση από 
τις υποχρεώσεις που αναφέρονται στην παρ. 2 του άρ¬ 
θρου 4ετου Ν. 703/77, κρίθηκε ότι η εξαγορά του 38,87% 
της εταιρείας «ΓΡΑΜΜΕΣ ΣΤΡΙΝΤΖΗ» από την «ΕΠΙΧΕΙ¬ 
ΡΗΣΕΙΣ ΑΤΤΙΚΗΣ» αποτελεί συγκέντρωση κατά την έν¬ 
νοια του άρθρου 4 παρ. 2 εδαφ. βτου Ν. 703/77, αφού με 
αυτή η αγοράστρια εταιρεία «ΕΠΙΧΕΙΡΗΣΕΙΣ ΑΤΤΙΚΗΣ», 
ενόψειτης μεγάλης διασποράςτου υπολοίπου μετοχικού 
κεφαλαίου της «ΓΡΑΜΜΕΣ ΣΤΡΙΝΤΖΗ» και της πλειοψη¬ 
φικής της συμμετοχής στο Δ.Σ. αυτής, απέκτησε τον 
έλεγχο της τελευταίας. Η υπό κρίση συγκέντρωση γνω¬ 
στοποιήθηκε στην Επιτροπή Ανταγωνισμού εμπρόθεσμα 
με βάσητο άρθρο 4βτου Ν.703/77, ως ίσχυετότε, προτης 
τροποποίησής του με το Ν.2741/99 και το Ν.2837/2000 
πληρώντας και τις δύο προϋποθέσεις, μεριδίου αγοράς 
και κύκλου εργασιών, που έθετε ο νόμος. Όμως, κατά το 
άρθρο 1 παρ. 26 του Ν.2837/2000, οι συγκεντρώσεις που 
έχουν πραγματοποιηθεί ή γνωστοποιηθεί στην Επιτροπή 


Ανταγωνισμού κατ’ εφαρμογή του άρθρου 4β του 
Ν.703/77, για τις οποίες δεν έχει εκδοθεί απόφαση της 
Επιτροπής Ανταγωνισμού μέχρι την έναρξη ισχύος του 
Ν.2837/2000, κρίνονται σύμφωνα με τις διατάξεις του 
Ν.703/77, όπως αυτές τροποποιήθηκαν με τις διατάξεις 
του Ν.2837/2000. Αφού μέχρι την 3.8.2000, ημερομηνία 
έναρξης ισχύος του Ν.2837/2000, δεν είχε εκδοθεί από¬ 
φαση της Ε.Α. επί της κρινόμενης υπόθεσης, η από 
14.9.1999 γνωστοποιηθείσα συγκέντρωση των εταιρειών 
«ΕΠΙΧΕΙΡΗΣΕΙΣ ΑΤΤΙΚΗΣ» και «ΓΡΑΜΜΕΣ ΣΤΡΙΝΤΖΗ», θα 
κριθεί με βάση τις σχετικές διατάξεις του Ν.703/77, όπως 
ισχύει. Σύμφωνα δε με το άρθρο 4β παρ. 1 του Ν.703/77 
κάθε συγκέντρωση επιχειρήσεων πρέπει να γνωστοποιεί¬ 
ται στην Επιτροπή Ανταγωνισμού μέσα σε 10 εργάσιμες 
ημέρες από τη σύναψη της συμφωνίας ή τη δημοσίευση 
της προσφοράς ή ανταλλαγής ή την απόκτηση συμμετο- 
χήςπου εξασφαλίζειτονέλεγχοτης επιχείρησης, όταν: α) 
με τη συγκέντρωση αποκτάται ή αυξάνεται μερίδιο αγο¬ 
ράς των προϊόντων ή των υπηρεσιών που αφορά η συγκέ¬ 
ντρωση, όπως αυτό ορίζεται στο άρθρο 4στ, που αντι¬ 
προσωπεύει στην ελληνική αγορά ή σε ένα σημαντικό, σε 
συνάρτηση με τα χαρακτηριστικά των προϊόντων ή των 
υπηρεσιών, τμήμα της, τουλάχιστον 35% του συνολικού 
κύκλου εργασιών που πραγματοποιείται με τα προϊόντα ή 
τις υπηρεσίες που θεωρούνται ομοειδή από τον κατανα¬ 
λωτή, λόγω των ιδιοτήτων, της τιμής τους και της χρήσης 
για την οποία προορίζονται ή β) ο συνολικός κύκλος ερ¬ 
γασιών όλων των επιχειρήσεων που συμμετέχουν στη συ¬ 
γκέντρωση, κατά τα οριζόμενα στο άρθρο 4στ, ανέρχεται, 
στην εθνική αγορά, τουλάχιστον σε 150.000.000 Ευρώ και 
δύο τουλάχιστον από τις συμμετέχουσες επιχειρήσεις 
πραγματοποιούν, κάθε μία χωριστά, συνολικό κύκλο ερ¬ 
γασιών άνω των 15.000.000 Ευρώ. 

Εν προκειμένω η κρινόμενη συγκέντρωση υπόκειται 
υποχρεωτικά σε προηγούμενη γνωστοποίηση, αφού το 
μερίδιο αγοράς της αγοράστριας εταιρείας «ΕΠΙΧΕΙ¬ 
ΡΗΣΕΙΣ ΑΤΤΙΚΗΣ» αυξήθηκε άνω του 35% στις σχετικές 
αγορές παροχής υπηρεσιών θαλάσσιας μεταφοράς α) 
προσώπων και β) οχημάτων με συμβατικού τύπου Ε/Γ-Ο/Γ 
πλοία στη δρομολογιακή γραμμή Πάτρα - Ανκόνα και απο¬ 
κτήθηκε μερίδιο αγοράς άνω του 35% στις σχετικές αγο¬ 
ρές παροχής υπηρεσιών θαλάσσιας μεταφοράς α) προ¬ 
σώπων και β) οχημάτων με συμβατικού τύπου Ε/Γ-Ο/Γ 
πλοία στις δρομολογιακές γραμμές που συνδέουν την 
Πάτρα και την Κυλλήνη με την Κεφαλονιά καιτην Ιθάκη κα¬ 
θώς και στις σχετικές αγορές παροχής υπηρεσιών θα¬ 
λάσσιας μεταφοράς α) προσώπων και β) οχημάτων με 
συμβατικού τύπου Ε/Γ-Ο/Γ πλοία και γ) προσώπων με τα¬ 
χύπλοα στη δρομολογιακή γραμμή Ραφήνας - Ανατ. Κυ¬ 
κλάδων. 

Σύμφωνα με το άρθρο 4ε παρ. 1 του Ν. 703/77, όπως 
ισχύει, απαγορεύεται η πραγματοποίηση συγκέντρω¬ 
σης που υπάγεται στη διαδικασία προληπτικού ελέγχου 
μέχρι την έκδοση της σχετικής απόφασης της Επιτρο¬ 
πής Ανταγωνισμού, ενώ κατά το άρθρο 4γπαρ. 1 του Ν. 
703/77, με απόφαση της Επιτροπής Ανταγωνισμού απα¬ 
γορεύεται κάθε συγκέντρωση επιχειρήσεων, που υπό- 
κειται σε προηγούμενη γνωστοποίηση και η οποία μπο¬ 
ρεί να περιορίσει σημαντικά τον ανταγωνισμό στην εθνι¬ 
κή αγορά ή σε ένα σημαντικό σε συνάρτηση με τα 
χαρακτηριστικά των προϊόντων ή των υπηρεσιών τμήμα 
της και ιδίως με τη δημιουργία ή ενίσχυση δεσπόζουσας 
θέσης. Σχετικά με τη δυνατότητα της προκείμενης συ- 

γκέντρωσης να περιορίσει τον ανταγωνισμό γίνεται φα¬ 
νερό ότι όσον αφορά στις γραμμές εξωτερικού, η μόνη 
σχετική αγορά στην οποία επήλθε άθροιση μεριδίων σε 
ποσοστό άνω του 35% είναι εκείνη της παροχής υπηρε¬ 
σιών θαλάσσιας μεταφοράς α) προσώπων και β) οχη¬ 
μάτων στη γραμμή Πάτρα - Ανκόνα, όπου εκτός από τα 
εμπλεκόμενα μέρη δραστηριοποιούνται δύο ισχυροί 
ανταγωνιστές («ΜΙΝΩΙΚΕΣ ΓΡΑΜΜΕΣ» και «ΑΝΕΚ»). Με 
την κρινόμενη συγκέντρωση ο όμιλος «ΕΠΙΧΕΙΡΗΣΕΙΣ 
ΑΤΤΙΚΗΣ» απέκτησε δραστηριότητα στις ελληνικές 
ακτοπλοϊκές γραμμές όπου δεν είχε παρουσία. Το επεν¬ 
δυτικό πρόγραμμα των υπό συγκέντρωση μερών είναι 
σημαντικό. Εντός του 2002 ολοκληρώνεται επένδυση 
συνολικού ύψους ενός (1) δις περίπου Ευρώ. Ο όμιλος 
«ΕΠΙΧΕΙΡΗΣΕΙΣ ΑΤΤΙΚΗΣ» έχει επεκταθεί σε νέες διε¬ 
θνείς θαλάσσιες συνδέσεις εκτός της Αδριατικής με νέα 
πλοία, ενώ παράλληλα προωθείται η σταδιακή αναβάθ¬ 
μιση του στόλου της «ΓΡΑΜΜΕΣ ΣΤΡΙΝΤΖΗ» και η ανά¬ 
πτυξη νέων γραμμών στην Ελλάδα με νέας τεχνολογίας 
πλοία με στόχο τη βελτίωση των παρεχόμενων υπηρε¬ 
σιών προς όφελος του καταναλωτή και την προσαρμο¬ 
γή στις εξελίξεις του κλάδου. Τα σημαντικότερα νομικά 
εμπόδια εισόδου στις σχετικές αγορές παροχής υπηρε¬ 
σιών θαλάσσιας μεταφοράς στις δρομολογιακές γραμ¬ 
μές εσωτερικού αίρονται από το Νοέμβριο του 2002 με 
την εφαρμογή του Ν.2932/2001 και η διασφάλιση της 
απελευθέρωσης της αγοράς της ακτοπλοΐας έχει ανα¬ 
τεθεί στην Ανεξάρτητη Ρυθμιστική Αρχή Θαλασσίων Εν- 
δομεταφορών (ΡΑΘΕ). Όσον δ' αφορά τους περιλαμ¬ 
βανόμενους στις από 31.8.99 και 7.9.99 συμβάσεις πε¬ 
ριοριστικούς, τριετούς διάρκειας, όρους μη 
ανταγωνισμού αυτοί είναι άνευ ουσίας, αφού ήδη έχει 
παρέλθει το χρονικό διάστημα (3ετία) στο οποίο ανα- 
φέρεται η εν λόγω ρήτρα. 

Μετά από όλα τα προαναφερθέντα, προκύπτει, ότι η 
υπό εξέταση συγκέντρωση, γνωστοποιηθείσα εμπρόθε¬ 
σμα και συγκεντρώνουσα τις προϋποθέσεις του νόμου, 
δεν δύναται να θεωρηθεί ότι περιορίζει τον υπάρχοντα ή 
τον δυνητικό ανταγωνισμό και δεν συντρέχει λόγος απα¬ 
γόρευσής της σύμφωνα με το Νόμο. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Η Επιτροπή Ανταγωνισμού διαπιστώνει ότι η συγκέ¬ 
ντρωση που συμφωνήθηκε με τις από 31.8.1999 και 
7.9.1999 συμβάσεις εξαγοράς μετοχών του 38,87% του 
μετοχικού κεφαλαίου της εταιρείας «ΓΡΑΜΜΕΣ ΣΤΡΙ- 
ΝΤΖΗ ΝΑΥΤΙΛΙΑΚΗ ΑΝΩΝΥΜΗ ΕΤΑΙΡΙΑ» από την εταιρεία 
«ΕΠΙΧΕΙΡΗΣΕΙΣΑΤΤΙΚΗΣΑΝΩΝΥΜΗ ΕΤΑΙΡΙΑ ΣΥΜΜΕΤΟ¬ 
ΧΩΝ» και γνωστοποιήθηκε την 14.9.1999 δεν περιορίζει 
σημαντικά τον ανταγωνισμό στις επιμέρους σχετικές αγο¬ 
ρές τις οποίες αφορά και δεν συντρέχει λόγος απαγό¬ 
ρευσής της σύμφωνα με το Νόμο. 

Η απόφαση εκδόθηκετην 14η Ιανουάριου 2003 

Η απόφαση να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Η Γραμματέας 

ΔΗΜΗΤΡΗΣ ΤΖΟΥΓΑΝΑΤΟΣ ΑΙΚΑΤΕΡΙΝΗ ΤΡΙΒΕΛΗ 


( 2 ) 

Αίτηση για λήψη ασφαλιστικών μέτρων της Εταιρείας 
«ΕΩΡΟΡΙΕΧ ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟ- 
ΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» 
κατά α) της ΪΛ/ΑΒΝΕΒ ΒΟΑΩ5ΗΟ\Λ/ ΔΙΑΝΟΜΕΙΣ ΤΑΙ¬ 
ΝΙΩΝ ΘΒΕΕΟΕ ΑΝΩΝΥΜΗ ΕΤΑΙΡΕΙΑ και β) της VII- 
ΕΑΘΕ ΒΟΑΩδΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΘΕ 
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥ¬ 
ΝΗΣ, σύμφωνα με το άρθρο 9 παράγραφος 4 του 
Ν.703/1977. 

ΑΠΟΦΑΣΗ 1 ΑΡΙΘΜ. 230/111/2003 
Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 της Γενικής Γραμματείας 
Εμπορίου του Υπουργείου Ανάπτυξης την 5η Δεκεμβρίου 
2002, ημέρα Πέμπτη και ώρα 14:00 μ.μ., με την εξής σύν¬ 
θεση: 

Προεδρεύων: Κωνσταντίνος Ηλιόπουλος, ως αρχαιότε¬ 
ρο μέλος της Επιτροπής, λόγω κωλύματοςτου Προέδρου 
Δημήτρη Τζουγανάτου και του Αναπληρωτή αυτού, Ηλία 
Σουφλερού. 

Μέλη: Ηλίας Βλάσσης, 

Θεόδωρος Δεληγιαννάκης 

Δημόκριτος Άμαλλος, κωλυομένου του τακτικού Πανα¬ 
γιώτη Μαντζουράνη 

Λεωνίδας Νικολούζος 

Θεόδωρος Φορτσάκης, κωλυομένου του τακτικού Χα¬ 
ρίσιου Ταγαρά και 

Γεώργιος Τριανταφυλλάκης, κωλυομένου του τακτικού 
Νικολάου Βέττα 

Γραμματέας: Αικατερίνη Τριβέλη, κωλυόμενης της τα¬ 
κτικής Αλεξάνδρας Μαρίας Ταραμπίκου 

Τα λοιπά τακτικά ή/και αναπληρωματικά μέλη, καίτοι 
προσκληθέντα, δεν προσήλθαν λόγω δικαιολογημένου 
κωλύματος. 

Θέμα της Συνεδριάσεως ήταν η από 22.10.2002 αίτηση 
για λήψη ασφαλιστικών μέτρων της εταιρείας «ΕΨΒΟ- 
ΡΕΕΧ ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟΠΡΟΣΩΠΗ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» κατά α) της «ΪΑ/ΑΒΝΕΒ 
ΒΟΑϋΒΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΘΕ ΑΝΩΝΥΜΗ 
ΕΤΑΙΡΕΙΑ» και β) της «νΐΙΕΑΘΕ ΒΟΑϋδΗΟνν ΔΙΑΝΟΜΕΙΣ 
ΤΑΙΝΙΩΝ ΘΒΕΕΟΕ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟ¬ 
ΡΙΣΜΕΝΗΣ ΕΥΘΥΝΗΣ», σύμφωνα με το άρθρο 9 παρά- 
γραφος4του Ν. 703/1977, όπως ισχύει, για παράβαση των 
άρθρων 1 παρ. 1 και 2, του ανωτέρω νόμου. 

Στη συνεδρίαση παρέστησαν α) η εταιρεία «ΕϋΒΟΡΓΕΧ 
ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟΠΡΟΣΩΠΗ ΕΤΑΙΡΕΙΑ 
ΠΕΡΙΟΡΙΣΜΕΝΗΣ ΕΥΘΥΝΗΣ», διά των πληρεξουσίων δι- 
κηγόρωντης Αριστείδη Αγγελάκου, Στέφανου Καραϊσκά- 
κη καιΆννας Νάκου, β) η εταιρεία «ΪΑ/ΑΒΝΕΒ ΒΟΑΩΒΗΟνν 
ΔΙΑΝΟΜΕΙΣΤΑΙΝΙΩΝ ΘΒΕΕΘΕ ΑΝΩΝΥΜΗ ΕΤΑΙΡΕΙΑ» διά 
των πληρεξουσίων δικηγόρων της Θεμιστοκλή Σοφού και 
Κωνσταντίνου Βαγενά και γ) η εταιρεία «νΐϋ_ΑΘΕ ΒΟΑΩ- 
5Η0νν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΜΟΝΟΠΡΟΣΩΠΗ 
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» διά των πληρε¬ 
ξουσίων δικηγόρων της Αντωνίου Αλεξανδρή και Πέτρου 
Σελέκου. 


’Από την παρούσα απόφαση έχουν παραλειφθεί, σύμφωνα με το άρθρο 23 παρ. 7 του Κανονισμού Λειτουργίας και Διαχείρισης της Επιτροπής Ανταγω¬ 
νισμού (ΦΕΚ 361/Β'/4.4.2001), τα στοιχεία εκείνα, τα οποία κρίθηκε ότι αποτελούν επιχειρηματικό απόρρητο. Στη θέση των στοιχείων που έχουν παρα- 
λειφθεί υπάρχει η ένδειξη [...]. Όπου ήταν δυνατό τα στοιχεία που παραλείφθηκαν αντικαταοτάθηκαν με ενδεικτικά ποσά και αριθμούς ή με γενικές πε¬ 
ριγραφές (εντός [...]). 

Στην αρχή της συνεδρίασης, το λόγο έλαβε η Γενική Ειση- 
γήτρια Σοφία Καμπερίδου, η οποία, αφού ανέπτυξε τη γρα¬ 
πτή εισήγηση της Γραμματείας, πρότεινε την απόρριψη της 
αιτήσεως, με το αιτιολογικό ότι δεν πληρούνται οι προϋπο¬ 
θέσεις λήψεως ασφαλιστικών μέτρων που προβλέπονται 
στο άρθρο 9 παράγραφος 4 του Ν. 703/1977, όπως ισχύει. 

Στη συνέχεια, το λόγο έλαβαν η αιτούσα και οι καθ' ών, 
οι οποίοι άπαντες ανέπτυξαν τις θέσεις τους, έδωσαν δι¬ 
ευκρινίσεις, απάντησαν σε ερωτήσεις που τους υπέβαλαν 
ο Πρόεδρος και τα Μέλη της Επιτροπής και ζήτησαν η μεν 
αιτούσα την αποδοχή της αίτησής της, οι δε καθ' ών την 
απόρριψή της. Επίσης, τα ενδιαφερόμενο μέρη ζήτησαν 
απάτην Επιτροπή την εξέταση μαρτύρων για τη θεμελίω- 
ση των ισχυρισμών τους. Η Επιτροπή, αποδεχόμενη το 
κοινό αίτημα εξέτασε ως μάρτυρες α) την Άρτεμη Σκου- 
λούδη και β) την Γιώτα Κωνσταντοπούλου. Κατόπιν ο 
Προεδρεύων της Επιτροπής έδωσε στα ενδιαφερόμενο 
μέρη προθεσμία μέχρι την 20η Δεκεμβρίου 2002, ημέρα 
Παρασκευή, για να προσκομίσουν τα υπομνήματάτους. 

Η Επιτροπή Ανταγωνισμού συνήλθε σε διάσκεψη στην 
ως άνω αίθουσα 611 της Γ ενικής Γ ραμματείας Εμπορίου 
του Υπουργείου Ανάπτυξης, την 20η Δεκεμβρίου 2002, 
ημέρα Παρασκευή και ώρα 15:00, καθώς και την 20η Ια¬ 
νουάριου 2003, ημέρα Δευτέρα και ώρα 16:00, και αφού 
έλαβε υπόψη τα στοιχεία του σχετικού φακέλου, την εισή¬ 
γηση της Γ ραμματείας, τις απόψεις που διετύπωσαν, προ- 
φορικώς και εγγράφωςτα ενδιαφερόμενο μέρη καθώς και 
τα υπομνήματα που προσκόμισαν, σκέφθηκε ως εξής: 

Αα. Με την υπ’ αριθμό πρωτοκόλλου 3547/22.10.2002 
αίτηση για λήψη ασφαλιστικών μέτρων η εταιρεία «ΕΨ- 
ΒΟΡΕΕΧ ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟΠΡΟΣΩΠΗ 
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» ζητά τη λήψη 
ασφαλιστικών μέτρων κατά των εταιρειών α) «\Λ/ΑΒΝΕΒ 
ΒΟΑϋδΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΑΝΩΝΥΜΗ 
ΕΤΑΙΡΕΙΑ» και β) «Ν/ΙΕΕΑΘΕΒΟΑΟδΗΟννΔΙΑΝΟΜΕΙΣΤΑΙ- 
ΝΙΩΝ ΟΒΕΕΟΕ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟ¬ 
ΡΙΣΜΕΝΗΣ ΕΥΘΥΝΗΣ», επικαλούμενη παράβαση των άρ¬ 
θρων 1 παράγραφος 1 και 2 του Ν. 703/1977, όπως ισχύ¬ 
ει. Η εταιρεία «ΕυΠΟΡΙΈΧ ΚΙΝΗΜΑΤΟΓΡΑΦΟΙ ΕΛΛΑΣ 
ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥ¬ 
ΝΗΣ» έχει ως αποκλειστική δραστηριότητα την προβολή 
και εκμετάλλευση κινηματογραφικών ταινιών σε αίθου¬ 
σες. Έχει δε μισθώσει και εκμεταλλεύεται το κέντρο ψυ¬ 
χαγωγίας και πολλαπλών αιθουσών κινηματογράφου 
«\/ΕδΟ ΜΑΒΕ» στην Πάτρα, το οποίο λειτουργεί από την 
23.11.2001 και διαθέτει οκτώ (8) αίθουσες συνολικής χω¬ 
ρητικότητας 1998 θέσεων. 

β. (ί) Η πρώτη καθ' ής εταιρεία «1Λ/ΑΒΝΕΒ ΒΟΑϋδΗΟνν 
ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΑΝΩΝΥΜΗ ΕΤΑΙΡΕΙΑ» 
ιδρύθηκε τον Αύγουστο του 1997. Η αμερικάνικη εταιρεία 
«ΤΙΜΕ \Α/ΑΒΝΕΒ ΕΝΤΕΒΤΑΙΝΜΕΝΤ ΟΟΜΡΑΝΥ ί.Ρ.» (μέ¬ 
λος του ομίλου «\Α/ΑΒΝΕΒ ΒΒΟδ.») είναι μέτοχός της κατά 
50%, ενώ το υπόλοιπο 50% κατέχει η αυστραλιανών συμ¬ 
φερόντων εταιρεία «νΐΕΕΑΘΕ ΒΟΑϋδΗΟνν ϋΟΕΝδΙΝΘ & 
ΡΙΝΑΝΟΕ ΠΌ-ΙΙΚ». Ο έλεγχος στην καθ' ής ασκείται από 
κοινού από τις παραπάνω αναφερόμενες εταιρείες. 

Η εταιρεία δραστηριοποιείται στην αγορά διανομής κι¬ 
νηματογραφικών ταινιών στην εθνική αγορά και διανέμει 
κατ’ αποκλειστικότητα στην Ελλάδατιςταινίεςτου ομίλου 
1Α/ΑΒΝΕΒ ΒΒΟδ, έχει δε σύμβαση με τη «νΐΕΕΑΘΕ ΒΟΑΩ- 
δΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΜΟΝΟΠΡΟΣΩΠΗ 
ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» ως υποδιανο- 
μέας της. 


(μ) Η δεύτερη καθ' ής εταιρεία «νίΕΙΑΘΕ ΒΟΑΩδΗΟΙΑ/ 
ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΜΟΝΟΠΡΟΣΩΠΗ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» ιδρύθηκε το Σεπτέμ¬ 
βριο του 1997 και είναι θυγατρική σε ποσοστό 100% της 
«νίΕΙΑΘΕ ΒΟΑϋδΗΟνν ΕΙΟΕΝδΙΝΘ & ΡΙΝΑΝΟΕ Ι_Τϋ- 
υκ». Η εταιρεία αυτή είναι πολυεθνική με έδρα τη Μελ¬ 
βούρνη της Αυστραλίας. Έχει κάνει πολλές συμπαρα¬ 
γωγές σε συνεργασία με κινηματογραφικούς κολοσ¬ 
σούς όπως η «1Λ/ΑΒΝΕΒ ΒΒΟδ». Η «νίΕΙΑΘΕ 
ΒΟΑϋδΗΟνν ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΜΟΝΟ¬ 
ΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» 
δραστηριοποιείται στην αγορά διανομής κινηματογρα¬ 
φικών ταινιών στην εθνική αγορά και διανέμει στην Ελ¬ 
λάδα κυρίως τις ταινίες των εταιρειών παραγωγής «VII.- 
Ι_ΑΘΕ ΒΟΑΩδΗΟνν», «ΝΕ\Λ/ ΓΙΝΕ ΟΙΝΕΜΑ», «ΜΙΒΑΜΑΧ», 
«ΜΑΝΩΕΑΥ ΒΑΙΈΑΒΑΤ» και «ΒΕΑΟΟΝ», χρησιμοποιώ¬ 
ντας ως υποδιανομέα την πρώτη καθ' ής. Όπως προκύ¬ 
πτει από την ιστοσελίδα της εταιρείας στο ΙΝΤΕΡΝΕΤ 
(νίΙΙαρθ.ριΥσοπιραηγ.αερ), η δραστηριότητα της «VII.- 
Ι.ΑΘΕ ΒΟΑϋδΗΟνν ϋΟΕΝδΙΝΘ & ΡΙΝΑΝΟΕ ΠΌ-ΙΙΚ» 
στην Ελλάδα, εκτείνεται και στην αγορά εκμετάλλευσης 
κινηματογραφικών αιθουσών (4 πολυκινηματογράφοι 
με 44 αίθουσες). Συμμετέχει δε και στο ραδιοφωνικό 
σταθμό νΐΕΕΑΘΕ 88,3 ΡΜ. Επίσης η «νΐΙΕΑΘΕ ΒΟΑϋ- 
δΗΟ\Α/ ΔΙΑΝΟΜΕΙΣ ΤΑΙΝΙΩΝ ΘΒΕΕΟΕ ΜΟΝΟΠΡΟΣΩ¬ 
ΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» χρηματοδο¬ 
τεί και είναι συμπαραγωγός ελληνικών ταινιών. 

Βα. Με την προαναφερθείσα αίτηση η εταιρεία «ΕΨΗΟ- 
ΡΙΈΧ ΚΙΝΗΜΑΤΟΓΡΑΦΟΙ ΕΛΛΑΣ ΜΟΝΟΠΡΟΣΩΠΗ ΕΤΑΙ¬ 
ΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ» καταλογίζει στις καθ' 
ών εταιρείες απαγορευμένη σύμπραξη και κατάχρηση 
δεσπόζουσας θέσης (άρθρο 1 και 2του Ν. 703/1977, αντί¬ 
στοιχα), κατά την εκ μέρους των καθ' ών λήψη αποφάσε¬ 
ων σχετικά με τη διανομή ταινιών στους κινηματογρά¬ 
φους της Πάτρας. 

β. Ειδικότερα η αιτούσα αναφέρει ότι στις 13-9-2002, 
μόλις τέσσερις εργάσιμες ημέρες πριν από την καθορι¬ 
σμένη ημερομηνία πρώτης προβολής της ταινίας «δΙ- 
ΜΟΝΕ», πληροφορήθηκε από την πρώτη των καθ' ών ότι 
δεν θα της προμηθεύσει τη συγκεκριμένη ταινία. Επίσης 
η αιτούσα ισχυρίζεται ότι στη συνέχεια η δεύτερη των καθ' 
ών, κατά παράβαση της αρχικής τους συμφωνίας, επέλε- 
ξε την αίθουσα «νίΕΙΑΘΕ ΠΑΝΘΕΟΝ» για την προβολή 
της ταινίας «ΗΕΑΝ/ΕΝ». Η αιτούσα ισχυρίζεται ότι η άρνη¬ 
ση των καθ' ών να προμηθεύσουν την αιτούσα με τις ως 
άνω δύο ταινίες συνιστά διάκριση εις βάρος της. 

Η αιτούσα καταγγέλλει επίσης τις καθ' ών για άρνηση 
προμηθεύσεως όλων των ταινιών, τις οποίες προτίθενται 
προσεχώς να διανείμουν, στις οποίες συμπεριλαμβάνο- 
νται μερικές από τις αναμενόμενες σημαντικότερες εμπο¬ 
ρικές επιτυχίες τις εφετινής χειμερινής σεζόν, όπως «Ο 
Άρχοντας των Δαχτυλιδιών - Μέρος 2ο», «Χάρυ Πότερ 2» 
και «Μάτριξ 2», των οποίων οι αναμενόμενες εισπράξεις 
(βάσει των αντίστοιχων εισπράξεων των τριών πιο εμπο¬ 
ρικών ταινιών των διανομέων για την προηγούμενη χειμε¬ 
ρινή περίοδο) θα ανέρχονταν σε ποσοστό περίπου 30% 
των συνολικών ετησίων εισπράξεων της. 

Επιπλέον, καταγγέλλει ότι οι καθ' ών καθυστερούν να 
προμηθεύσουν με διαφημιστικό καιπροωθητικό υλικό την 
αιτούσα σε σχέση με τις άλλες ανταγωνιστικές εταιρείες 
καθώς και ότι, σε σύγκριση με άλλους ανταγωνιστές, κα¬ 
θυστερούν να επιβεβαιώσουν την προβολή (άνιση μετα¬ 
χείριση). 

γ. Περαιτέρω υποστηρίζει ότι οι συνέπειες των αποφά¬ 
σεων αυτών για την αιτούσα είναι καταστροφικές, σε βαθ¬ 
μό που, επειδή κατά την άποψή της, συντρέχουν και οι λοι¬ 
πές προϋποθέσεις, επιβάλλεται η λήψη ασφαλιστικών μέ¬ 
τρων σύμφωνα με το άρθρο 9 παράγραφος 4 του Ν. 703/ 
1977. 

Γ. Σύμφωνα με τη διάταξη του άρθρου 9 παράγραφος 4 
του Ν. 703/1977, όπως ισχύει: «Η Επιτροπή Ανταγωνι¬ 
σμού είναι αποκλειστικά αρμόδια να λάβει ασφαλιστικά 
μέτρα αυτεπάγγελτα, κατόπιν αίτησης αυτού που έχει 
υποβάλει καταγγελία, κατά το άρθρο 24 του παρόντος νό¬ 
μου ή κατόπιν αίτησης του Υπουργού Εμπορίου, όταν πι¬ 
θανολογείται παράβαση των άρθρων 1 και 2 του παρό¬ 
ντος νόμου και συντρέχει επείγουσα περίπτωση προς 
αποτροπή άμεσα επικείμενου κινδύνου ανεπανόρθωτης 
βλάβης στον αιτούντα ή στο δημόσιο συμφέρον. Η Επι¬ 
τροπή Ανταγωνισμού μπορεί να απειλήσει χρηματική ποι¬ 
νή μέχρι ένα εκατομμύριο (1.000.000) δραχμές για κάθε 
ημέρα μη συμμόρφωσης προς την απόφασή της και να 
θεωρήσει αυτή καταπεσούσα, όταν με απόφασή της βε¬ 
βαιώνεται η μη συμμόρφωση». Επομένως, η έκδοση 
ασφαλιστικών μέτρων ο Ν. 703/1977 εξαρτάται από δύο 
προϋποθέσεις: α) να πιθανολογείται παράβαση των άρ¬ 
θρων 1 ή 2 του Νόμου, β) να συντρέχει επείγουσα περί¬ 
πτωση προς αποτροπή άμεσα επικείμενου κινδύνου ανε¬ 
πανόρθωτης βλάβης στον αιτούντα ή στο δημόσιο συμ¬ 
φέρον. 

Δα. Το αίτημα της εταιρείας «ΕΨΒΟΡΙ-ΕΧ ΚΙΝΗΜΑΤΟ¬ 
ΓΡΑΦΟΙ ΕΛΛΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟ¬ 
ΡΙΣΜΕΝΗΣ ΕΥΘΥΝΗΣ» - όπως διατυπώνεται στην αίτηση 
ασφαλιστικών μέτρων κατά το μέρος κατά το οποίο ζητά 
να προμηθεύουν οι καθ' ών την αιτούσα «με τις κινηματο¬ 
γραφικές ταινίες που διανέμουντην ελληνική αγορά χωρίς 
τους περιορισμούς του ανταγωνισμού και τις καταχρηστι¬ 
κές πρακτικές, όπως αναλυτικά εκτίθενται στο ιστορικό 
(της αίτησης ασφαλιστικών μέτρων) και ιδίως χωρίς την 
αδικαιολόγητη καθυστέρηση επιβεβαίωσης προβολής και 
αποστολής του σχετικού διαφημιστικού υλικού κάθε συ¬ 
γκεκριμένης ταινίας, για διάστημα τουλάχιστον 6 μηνών, 
εν πάση περιπτώσει μέχρι την έκδοση αποφάσεως επί της 
με σημερινή ημερομηνία κατατεθείσας καταγγελίας της 
απούσας» - είναι άνευ αντικειμένου. Διότι όπως προέκυψε 
από την Εισήγηση της Γραμματείας, τα έγγραφα, τα υπο¬ 
μνήματα και την ακροαματική διαδικασία, δεν υπάρχει γε¬ 
νική άρνηση των καθ' ών να προμηθεύουν την αιτούσα με 
ταινίες. Μόνο δύο ταινίες αρνήθηκαν να της προμηθεύ¬ 
σουν (την ταινία «3ΙΜΟΝΕ» και την ταινία «ΗΕΑνΕΝ», επι- 
καλεσθείσες αντικειμενικά κριτήρια επιλογής), ενώ συμ¬ 
φώνησαν να της προμηθεύσουν τις υπόλοιπες. Συγκεκρι¬ 
μένα, οι καθ' ών δέχτηκαν να προμηθεύσουν την αιτούσα 
με τις ταινίες, «Χάρυ Πότερ 2» και «Ο Άρχοντας των Δα- 
χτυλιδιών - Μέρος 2ο», οι οποίες αναμένεται να έχουν ση¬ 
μαντική εισπρακτική επιτυχία. 

β. Για τις δύο συγκεκριμένες ταινίες «3ΙΜΟΝΕ» και 
«ΗΕΑΝ/ΕΝ», και δη ανεξαρτήτως του αν η άρνηση προμη- 
θεύσεως ήταν δικαιολογημένη ή όχι, δεν συντρέχει το 
στοιχείο του επείγοντος, καθώς οιταινίες αυτές έχουν ήδη 
προβληθεί στους κινηματογράφους της Πάτρας και έχει 
σταματήσει εδώ και αρκετό καιρό η προβολή τους, ενώ εί¬ 
χαν σχετικά μικρές εισπράξεις. Επομένως, εάν υφίστατο 
κάποιος κίνδυνος ανεπανόρθωτης βλάβης από την άρνη¬ 
ση των καθ' ών να διανείμουντις δύο αυτές ταινίες στην αι¬ 
τούσα, ο κίνδυνος αυτός έχει παρέλθει προ καιρού. 


Επίσης, η βλάβη της απούσας δεν είναι ανεπανόρθωτη. 
Κατά πάγια νομολογία η απαίτηση «άμεσα επικειμένου 
κινδύνου ανεπανόρθωτης βλάβης» ουδόλως ικανοποιεί¬ 
ται με μόνη την οικονομική ζημία των απούντων έστω και 
σημαντική. Απαιτώντας, μεταξύ άλλων, ανεπανόρθωτη 
βλάβη, ο Νόμος αποσκοπεί να περιορίσει τη λήψη των 
ασφαλιστικών μέτρων μόνο σε περιπτώσεις που άνευ αυ¬ 
τών υφίσταται αδυναμία συνέχισης της λειτουργίας της 
επιχείρησης. 

Στην υπό κρίση υπόθεση σύμφωνα με την απούσα οι ει¬ 
σπράξεις της από ταινίες που προμηθεύτηκε από τις καθ' 
ών εταιρείες από τις αρχές Νοεμβρίου 2001, ημερομηνία 
έναρξης λειτουργίας του κέντρου της, έως και 30.9.2002 
ανήλθαν στο ποσό των [...] €. Το ποσό αυτό αντιστοιχεί 
στο 30% περίπου του συνόλου των εισπράξεων της αι- 
τούσας που πραγματοποιήθηκε από όλες τις ταινίες που 
προμηθεύτηκε από όλες τις εταιρείες διανομής κινημα¬ 
τογραφικών ταινιών για το ίδιο χρονικό διάστημα και συ¬ 
νεπώς το ποσοστό αυτό για τις δύο μη διανεμηθείσες ται¬ 
νίες εκτιμάται ότι θα κυμαίνεται σε χαμηλότερα επίπεδα. 

Λαμβανομένων υπ’ όψη των ανωτέρω και δεδομένου ότι 
οι καθ' ών έχουν ήδη επιβεβαιώσει την προμήθεια στην αι¬ 
τούσα, των δύο σημαντικότερων εμπορικώνταινιώντους, 
«Χάρυ Πότερ 2» και «Ο Άρχοντας των Δαχτυλιδιών - Μέ¬ 
ρος 2ο», εκτιμάται ότι δεν συντρέχει επείγουσα περίπτω¬ 
ση προς αποτροπή άμεσα επικείμενου κινδύνου ανεπα¬ 
νόρθωτης βλάβης. 

γ. Συνεπώς, η Επιτροπή θεωρεί ότι παρέλκει η εξέταση 
του ζητήματος κατά πόσο με τα στοιχεία της υπόθεσης 
μπορεί να γίνει λόγος για «πιθανολόγηση» παράβασης 
υπό την έννοια του άρθρου 9 παράγραφος 4 του Νόμου 
703/1977 (διαπίστωση που θα αντιστοιχούσε στην πρώτη 
προϋπόθεση της διαταγής ασφαλιστικών μέτρων), τούτο 
δε διότι η Επιτροπή διαπιστώνει ομόφωνα ότι δεν πλη- 
ρούται η δεύτερη προϋπόθεση, εκείνη δηλαδή της επεί¬ 
γουσας περίπτωσης προς αποτροπή άμεσα επικείμενου 
κινδύνου ανεπανόρθωτης βλάβης στον αιτούντα ή στο 
δημόσιο συμφέρον. 

Επειδή κατά τα παραπάνω εκτεθέντα δεν πιθανολογεί¬ 
ται γενική άρνηση των καθ' ών να προμηθεύουν την αι¬ 
τούσα με κινηματογραφικές ταινίες ούτε επικείμενος κίν¬ 
δυνος ανεπανόρθωτης βλάβης της απούσας, ανεξαρτή¬ 
τως του ζητήματος εάν στην προκειμένη περίπτωση 
εφαρμόζονται οι διατάξεις του άρθρου 1 παράγραφος 1 
του Ν. 703/1977ήτου άρθρου 2του ίδιου Νόμου ή αμφο- 
τέρων. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την με αριθμό πρωτοκόλλου 3547/22.10.2002 
αίτηση της εταιρείας «ΕΨΒΟΡΙ-ΕΧ ΚΙΝΗΜΑΤΟΓΡΑΦΟΙ 
ΕΛΛΑΣ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ 
ΕΥΘΥΝΗΣ» κατά των εταιρειών α) «ΙΛ/ΑΒΝΕΒ ΒΟΑΩ- 
δΗΟνν ΔΙΑΝΟΜΕΙΣ ΤΑΙΝΙΩΝ ΟΒΕΕΟΕ ΑΝΩΝΥΜΗ ΕΤΑΙ¬ 
ΡΕΙΑ» και β) «νΐϋ-ΑΟΕ ΒΟΑΩδΗΟΙΑ/ΔΙΑΝΟΜΕΙΣΤΑΙΝΙΩΝ 
ΟΒΕΕΟΕ ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ 
ΕΥΘΥΝΗΣ». 

Η παρούσα εκδόθηκε την 23η Ιανουάριου 2003. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ο Προεδρεύων Η Γραμματέας 

ΚΩΝ/ΝΟΣ ΗΛΙΟΠΟΥΛΟΣ ΑΙΚΑΤΕΡΙΝΗ ΤΡΙΒΕΛΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




